|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 7721 Αθήνα, 28/05/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει την 24ωρη απεργία που έχουν προκηρύξει τα πρωτοβάθμια σωματεία και η ΟΤΟΕ, για σήμερα 28/05/2019, σε όλες τις υπηρεσίες RBU της Τράπεζας Πειραιώς ενάντια στην παραχώρηση των κόκκινων δανείων της Τράπεζας σε άλλη εταιρεία.

Ουσιαστικά, την ώρα που παλεύουμε ενάντια στην εργολαβοποίηση, η Διοίκηση της Τράπεζας Πειραιώς προαναγγέλλει την απόσχιση εργαζομένων, που συνεπάγεται ότι οι συνάδελφοι θα πάψουν να είναι τραπεζοϋπάλληλοι και θα χάσουν όλα τα δικαιώματα που απορρέουν από τις συμβάσεις τους με τις τράπεζες.

Το ΕΚΑ τονίζει ότι τα εργασιακά δικαιώματα των τραπεζοϋπαλλήλων, που εργάζονται στις υπηρεσίες των κόκκινων δανείων των τραπεζών, είναι αδιαπραγμάτευτα. Καλούμε την Διοίκηση της Τράπεζας να πάψει να αναζητά την βραχυπρόθεσμη αντιμετώπιση των οικονομικών προβλημάτων της τράπεζας σε βάρος των εργαζομένων και την Κυβέρνηση να εμποδίσει τις τράπεζες να λειτουργούν υπέρ των εργολαβοποιήσεων και των αποσχίσεων.

**Το Δ.Σ.**